Na podlagi četrtega odstavka 29. člena Zakona o stvarnem premoženju države in samoupravnih lokalnih skupnosti – ZSPDSLS-1 (Uradni list RS, št. 11/18 in 79/18) in 16. člena Statuta Občine Markovci (Uradno glasilo slovenskih občin, št. 47/17) je Občinski svet Občine Markovci na svoji \_\_\_\_ seji, dne \_\_\_\_\_\_\_\_\_\_\_, na predlog župana sprejel naslednji

**S K L E P**

**I.**

Občina Markovci kupi nepremičnino **parc. št. 6/5, k.o. (416) Nova vas pri Markovcih,** v izmeri 132 m² (v lasti Aleša in Emanuela Cimermana, Nova vas pri Markovcih 7), ki v naravi predstavlja del dvorišča, za potrebe širitve občinske ceste JP 828901, za kupnino v višini 10,00 EUR/m².

**II.**

Občina bo plačala kupnino 30-i dan od notarske overitve podpisa prodajalca na pogodbi na TRR račun prodajalca. Sredstva so zagotovljena na proračunski postavki *1502228 Izgradnja kanalizacije in obnova vodovoda Nova vas.*

Številka:

Datum:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Obrazložitev**

Občina Markovci potrebuje nepremičnino, ki je navedena v predlogu tega sklepa in je v zasebni lasti, za potrebe širitve občinske ceste JP 828901 v k.o. (416) Nova vas pri Markovcih.

V skladu s 44. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18) se lahko nepremično premoženje, katerega lastnik postane samoupravna lokalna skupnost, pridobiva v takem obsegu in taki kakovosti, ki zagotavljata najboljše pogoje za izvrševanje nalog samoupravne lokalne skupnosti. Nepremično premoženje se ne pridobiva na zalogo.

Na podlagi določil Zakona o izvrševanju proračunov RS za leti 2018 in 2019 – ZIPRS1819 (Uradni list RS, št. 71/17, 13/18-ZJF-H, 83/18 in 19/19) bo občina prodajalcem plačala kupnino 30-i dan od notarske overitve podpisa prodajalca na pogodbi.

Kupnina je določena v višini 10,00 EUR/m², kot je praksa na območju Občine Markovci, saj gre za stavbno zemljišče znotraj naselja, ki predstavlja del dvorišča. Območje lege izhaja iz veljavnega prostorskega načrta Občine Markovci.

Sredstva za nakup zemljišč so zagotovljena na proračunski postavki *1502228 Izgradnja kanalizacije in obnova vodovoda Nova vas.*

Glede na navedeno predlagam Občinskemu svetu Občine Markovci, da predlog sklepa obravnava in sprejme.

Milan Gabrovec, prof.

župan